મિત્રો, આપણે નારાયણ દેસાઈએ બે હજાર સાતના ખુલ્લા અધિવેશનમાં પસાર કરેલા ઠરાવ અને બે હજાર પંદરના મધ્યસ્થના ઠરાવ પ્રમાણે અકાદમી સામે અસહકાર કરી રહ્યા છીએ. એમાં ખોટું શું છે? જે ખોટું છે તે એ કે રાજેન્દ્ર પટેલ, ખબર નહીં કયા કારણે પણ અવારનવાર સરકારી અકાદમી માટે ગુજરાતી સાહિત્ય પરિષદના સામાન્ય સભ્યો, પરિષદે કરેલા ઠરાવો અને શતાયુ એવી આ સંસ્થાની પ્રતિષ્ઠાને આઘાત પહોંચાડે છે. આની બીજી પણ આડઅસર એ જન્મી છે કે ગુજરાતી સાહિત્ય પરિષદની નવી ચૂંટાયેલી મધ્યસ્થના કેટલાક સભ્યોને પણ એમ લાગવા માંડ્યું છે કે આ અસહકારના કારણે અમને અકાદમીના કાર્યક્રમોમાં જવા નથી મળતું તે એક પ્રકારનું નુકસાન છે.